Network Norway

Network Norway var et norsk mobiltelefoniselskap som eiet 50 % av den norske mobilnettoperatøren Mobile Norway.

Network Norway ble startet i 2005 med Ingvild Myhre som administrerende direktør, og Tommy Norum som dekningssjef.Ingvild Myhre tilbake i mobilkom, Teknisk ukeblad, 27.03.2006 Selskapet vokste blant annet gjennom oppkjøp av mobilselskapene One Call og MyCall. I 2009 ble Myhre etterfulgt av Arild Hustad.Arild E. Hustad er ansatt som ny konsernsjef i Network Norway, Pressemelding Network Norway, 01.04.2009

I 2013 ble selskapet slått sammen med Tele2 Norge. Administrerende direktør i det underlagte Network Norway ble Hanne Løvstad, som før 2013 var leder for det Network Norway-eide mobilselskapet Lebara.

I 2014 ble Network Norway/Tele2 kjøpt opp av svensk-finske TeliaSonera, som eier NetCom. Privatabonnementer til Tele2, OneCall og MyCall (tidligere Lebara) skiftet samtidig fra Telenor-dekning til NetCom-dekning.

I mars 2015 ble Network Norway kjøpt opp av Ice.

Mobile Norway
Den andre halvdelen av Mobile Norway eier svenske Tele2. Mobile Norway fikk i 2006 Norges tredje lisens til å drive et GSM-mobilnett ved siden av Telenor og NetCom. Mobile Norway startet utbyggingen av sitt GSM-900 nettverk i 2007 og planlegger å dekke etter hvert hele landet. Den holder siden 2008 også en UMTS-lisens, men har så langt ikke bygget ut denne teknologien.

Referanser

Eksterne lenker
 Ices hjemmeside
 Mobile Norways hjemmeside

Kategori:Norske teleselskaper
Kategori:Telia Company
Kategori:Selskaper etablert i 2005
Kategori:Mobiloperatører
Kategori:Opphør i 2015